
NË EMËR TË REPUBLIKËS SË SHQIPËRISË

Gjykata Kushtetuese e Republikës së Shqipërisë, e përbërë nga:
Bashkim Dedja		kryetar i Gjykatës Kushtetuese
Sokol Berberi		anëtar i		“	“
Vitore Tusha		anëtare e 	“	“
Altina Xhoxhaj	 	anëtare e 	“	“
Fatmir Hoxha		anëtar i		“	“
Gani Dizdari		anëtar i		“	“
Besnik Imeraj		anëtar i		“	“
Fatos Lulo		anëtar i		“	“
Vladimir Kristo		anëtar i		“	“
me sekretare Blerina Basha, në datën 28.5.2013, mori në shqyrtim në seancë gjyqësore, mbi bazë dokumentesh, çështjen nr. 17 Akti, që i përket:
KËRKUES: Feta Bundo
SUBJEKTE TË INTERESUARA: Drejtoria e Përgjithshme e Doganave, Zyra Përmbarimore Tiranë
OBJEKTI: Ndreqje gabimi në shkrim, në vendimin nr. 12, datë 16.4.2013 të Gjykatës Kushtetuese të Republikës së Shqipërisë.
BAZA LIGJORE: Neni 80, pika 2 e ligjit nr. 8577, datë 10.2.2000 “Për organizimin dhe funksionimin e Gjykatës Kushtetuese të Republikës së Shqipërisë”. 
	
GJYKATA KUSHTETUESE,

Pasi dëgjoi relatorin e çështjes, Vladimir Kristo, shqyrtoi kërkesën e paraqitur dhe diskutoi çështjen në tërësi:

VËREN:
I

1. Kërkuesi Feta Bundo i është drejtuar me kërkesë Gjykatës Kushtetuese, me objekt: “Konstatimi i cenimit të së drejtës për një proces të rregullt ligjor, si rrjedhojë e mosekzekutimit të vendimit të formës së prerë brenda një afati të arsyeshëm”.
2. Gjykata Kushtetuese, me vendimin nr. 12, datë 16.4.2013, ka vendosur: 
“Konstatimin e cenimit të së drejtës për një proces të rregullt ligjor, si rrjedhojë e mosekzekutimit të vendimit gjyqësor të formës së prerë nr. 17, datë 15.3.2006 të Gjykatës së Apelit Tiranë brenda një afati të arsyeshëm”.
3. Pas zbardhjes së vendimit, kërkuesi i është drejtuar me kërkesë Gjykatës Kushtetuese, me objekt: “Ndreqje gabimi në vendimin nr. 12, datë 16.4.2013 të Gjykatës Kushtetuese”. 

II

4. Gjykata Kushtetuese, pasi administroi vendimin nr 12. datë 16.04.2013, konstaton se janë bërë gabime materiale dhe konkretisht:
- në faqen 3, pika 4, në vend të “vendim nr. 17, datë 15.3.2005” duhet të ishte shkruar “vendim nr. 17, datë 15.3.2006”; 
- në faqen 11 të vendimit, në dispozitiv është shkruar “vendimit nr. 4894, datë 14.6.2010 të Gjykatës së Rrethit Gjyqësor Tiranë”, duhet të ishte “vendimit nr. 17, datë 15.3.2006 të Gjykatës së Apelit Tiranë”.

PËR KËTO ARSYE,

Gjykata Kushtetuese e Republikës së Shqipërisë, në mbështetje të nenit 80 të ligjit nr. 8577, datë 10.2.2000 “Për organizimin dhe funksionimin e Gjykatës Kushtetuese të Republikës së Shqipërisë”, njëzëri, 

VENDOSI:

- Pranimin e kërkesës.
- Ndreqjen e vendimit nr. 12, datë 16.4.2013 të Gjykatës Kushtetuese, si vijon:
- në vend të “vendim nr. 17, datë 15.3.2005” do të jetë “vendim nr. 17, datë 15.3.2006”; 
- në dispozitiv, në vend të “vendimit nr. 4894, datë 14.06.2010 të Gjykatës së Rrethit Gjyqësor Tiranë”, do të jetë “vendimit nr. 17, datë 15.3.2006 të Gjykatës së Apelit Tiranë”.
- Një kopje e këtij vendimi i bashkohet vendimit nr. 12, datë 16.4.2013 të Gjykatës Kushtetuese.
Ky vendim është përfundimtar, i formës së prerë dhe hyn në fuqi ditën e botimit në Fletoren Zyrtare.
Anëtarë: Bashkim Dedja (kryetar), Vitore Tusha, Sokol Berberi, Gani Dizdari, Fatmir Hoxha, Altina Xhoxhaj, Vladimir Kristo, Fatos Lulo, Besnik Imeraj.		
